# Aigua de València

### De Viquipèdia

L'aigua de València és un combinat a base de cava (o xampany), suc de taronja, vodka i ginebra. En general es serveix en gerres de diverses racions i es beu en copes amples de còctel. Fou creat l'any 1959 per Constante Gil al Cafè Madrid de València.

Segons el llibre Valencia Noche de María Ángeles Arazo en aquella època freqüentaven la cerveseria un grup de viatjants bascos que acostumaven a demanar «aigua de Bilbao», referint-se al més escumós de la casa. Cansats de demanar sempre el mateix digueren al propietari que els oferís quelcom novedós i ell els proposà beure l'«aigua de València». Ells accediren a tastar-ne el còctel que Gil va preparar en aquell moment i ja no van deixar de prendre'l.

Durant una dècada, la beguda fou coneguda només per un petit grup de clients i no va ser fins els anys 1970 quan va començar a coneixer-se a la nit valenciana. Des d'aleshores, s'ha convertit en una beguda molt popular.

Constante Gil va deixar la cerveseria l'any 2000. Avui dia es dedica exclusivament a pintar les seves «Tertúlies de Cafè» homenatge a les seves vivències entre Aigua de València i Rocafulls.

Es prepara fent un got amb suc de taronja, s'hi afegeix una ampolla d'escumós semi-sec, i una copa de vodka i ginebra, s'hi posa sucre segons el gust i es deixa refredar tot al frigorífic.

## [edita] Enllaços externs

- Constante Gil creador del còctel. (castellà)

Obtingut de "http://ca.wikipedia.org../../../a/i/g/Aigua_de_Val%C3%A8ncia_f99f.html"

Categories: Combinats alcohòlics | Gastronomia valenciana

##### Views

- Article
- Discussió
- Revisió actual

##### Cerca

##### En altres llengües

- English
- Español
- Français
- Tagalog